Családállítás : newearth-Új Föld, spirituális terápia, hipnoterápia, coaching
„Lelki békénk saját kezünkben van, miénk a felelősség, hogy teszünk –e érte.”
Én magam 2006-ban ismerkedtem meg a családállítással, és lenyűgözött a bölcsessége, hatása, és a régi értékekhez, az alapvető "Rend"hez való visszatérés.
Családállító és rendszerállító tanulmányaimról:
2008-2009 között Bert Hellingernél tanultam 1,5 évet, ahol családállító oklevelet szereztem.
2007-2009 között elvégeztem egy több mint 3 éves családállító képzést.
2008-2009-ben elvégeztem egy 1 éves rendszerállító képzést.
Családfelállításról:
A családfelállítás / családállítás terápia Bert Hellinger által vált ismertté, ezért Hellinger terápiának is nevezik.
Minden ember számára a szülei és a családja jelenti az élete szempontjából a legfontosabb köteléket.
Mégis az a szó, hogy "a családom", sokak számára jelent fájdalmat, haragot, hiányérzetet.
Van, hogy egy sorsátvállalás áll az útjában annak, hogy egy gyerek nem tudja a család részének érezni magát.
Van, hogy a szülők sorsátvállalásai, az ő történetük nem engedi, hogy ideális környezetet biztosítsanak a gyereküknek, aki így csak sok hiány és fájdalom árán tud felnőni.
Bert Hellinger felfigyelt arra, hogy testi-lelki bajaink kialakulását nem lehet csak a saját életünk eseményei alapján megérteni. Úgy tűnik, mintha sorsunk elválaszthatatlanul összefonódna a kibővített családunk tagjainak sorsával. Mintha lenne egy közös családi lélek, egy olyan energiamező, amelyben mindenki benne foglaltatik, aki csak a kiterjesztett családhoz, az ún. „klán”-hoz tartozik, függetlenül attól, hogy tudunk-e a létezéséről, vagy nem. Ez a mező, a tagokból összeállt új egész, egy rendszer és megvannak a saját működési mechanizmusai. Ebbe a nagy egészbe ágyazódik be az egyes ember élete, és sokszor oly módon irányítja azt, hogy az illető arról nem is tud.
Hellinger az 1980-as években kezdte el módszerének kidolgozását. A pszichoanalízis, a hipnózis, a tranzakció-analízis és a családterápia módszereit saját eseteinek alapos tanulmányozásával és megfigyeléseivel ötvözve, túllépett a hagyományos nyugati pszichológia megszokott fogalmi keretein, és új módszerével rövid időn belül igen látványos sikereket ért el. A 1990-es években Németországban, 2000-től pedig világszerte futótűzként terjedt el a szisztemikus- fenomenologikus rendszerterápia, közismertebb nevén a családállítás/ családfelállítás nevű módszer.
A „családfelállítás” ennek a mezőnek a „megkérdezése”. A módszer a külföldi és a hazai tapasztalatok szerint rendkívül erőteljes, pontos és hatékony. Egyrészt új fényben láttatja az életünket nehezítő problémákat, betegségeket, kudarcokat, másrészt lehetővé teszi, hogy ezeket a terheket sokszor katarzisig is mélyülő érzelmi átéléssel mintegy letegyük.
Mindez csoportos és egyéni foglalkozás keretében is megtörténhet. A módszer hatékonyságát azok a pozitív változások igazolják, amelyek az eddigi foglalkozások résztvevőinek életében akár azonnal, akár néhány hónap elteltével indultak ill. következtek be.
Hellinger módszere megfigyeléseken alapul, ám ennek a mezőnek a létezését Rupert Sheldrake angol biológus és filozófus számos, a nyugati tudomány kritériumainak megfelelő kísérlettel bizonyította. Sheldrake morfogenetikus mezőknek nevezi ezt az információs hálót, amely az összetartozó lények között láthatatlanul van jelen.
A családállítás során ezt szellemi mezőnek hívjuk.
A tapasztalatok azt mutatják, hogy sorsunkra hatást gyakorol a tágabban értelmezett családunk tagjainak, felmenő rokonainknak az élettörténete is.
A családrendszerünkben, a családi lélekben / mezőben szigorú törvények uralkodnak, amelyek ha megsérülnek, generációkon keresztül negatív hatással vannak a család tagjaira, valamint a következő generációkra.
Sérülhetnek a törvények például:
ha valaki a családi rendszerből hiányzik, mert kitagadták, és ezért a következő nemzedékek nem tudnak róla;
ha valaki fogantatáskor ikerterhességnek indul, de a másik magzat néhány hetesen elhal és az illető egyedül születik meg;
ha valaki azt hiszi, hogy a testvéri sorban ő a második, de valójában a harmadik, egy házasságon kívül született és eltitkolt testvére által, így a rendszerben nem a saját helyén áll;
Ezeket a családi lélek energiamezeje a rend sérülésének érzékeli, és a rendeződés érdekében irányít bennünket, általában úgy, hogy nem is tudunk róla. Lehet, hogy tudattalanul szeretetteljes fogadalmat tettünk egy nehéz sorsú családtagunknak, akit talán nem is ismerünk:
"Annyira szeretlek, hogy osztozom a sorsodban!" vagy
Inkább meghalok én helyetted, hogy te élhess."
A tágabban értelmezett családunk egyes tagjait jelenítjük meg annak érdekében, hogy megtaláljuk:
Ki hiányzik? vagy Ki az, aki nem kapta meg az őt megillető helyet?
Azzal, hogy napvilágra kerül a tudattalan fogadalom, lehetőség nyílik rá, hogy feloldódjék. A valóság felismerésével másként láthatjuk az életünket nehezítő bajokat, betegségeket, kudarcokat, és visszaadva a nehéz sorsot a tulajdonosának, a kötődés fenntartására fordított életenergiánkat a továbbiakban a saját életünkben használhatjuk. Az oldódás akár azonnal, katartikusan is bekövetkezhet, és az is lehet, hogy fokozatosan, hosszabb idő alatt történik meg. Azonban a kötődés felismerése már önmagában is változást hoz, már soha többet nem lesz olyan, mint előtte.
A családállítási munkát, illetve arra való felkészülést segíti, ha az Adatlapban felsorolt
– fontos családi események, tények feltárásával kapcsolatos kérdéseket megválaszolod, összegyűjtöd.
Gyakran merülnek fel olyan témák, mint:
· nem találom a helyem az életben
· rossz kapcsolatom van anyámmal /apámmal/ testvéremmel/ partneremmel stb.
· nem találok még mindig partnert magamnak, pedig már x. éves vagyok
· erőtlennek érzem magam
· gyakran van balesetem
· függőségi (alkohol, drog, sex stb.) problémáim vannak
· kisebbrendűnek érzem magam, stb.
A családállítás során elsősorban a család rendszer hibáit tárjuk fel, amely már előttünk is megvolt, és mi már ebbe a rendszerbe születtünk bele.
Fontos azonban megjegyezni, hogy a családállítással sokszor csak elindítjuk a gyógyulási folyamatot, amelyet a családállítást követően érdemes egyéni terápián feldolgozni.